Keturios susikertančios tiesės

Keturios susikertančios tiesės (, ) – lietuviškas 1 val. trukmės kino filmas, sukurtas 2006 m. Premjera Lietuvoje – 2006 m. rugsėjo 8 d. 
Pristatytas per „AXX“ festivalį „Grožis ir geismas“. Tai – absurdo komedija su siaubo, veiksmo, magiškojo realizmo žanrų priemaišomis. Derinami ir įtempti, rimti personažų psichologiniai karai, ir lengvas komizmas, ir įtampos kupinos veiksmo scenos, naudojami gausūs specialieji efektai.

Siužetas 

Dvi sutuoktinių poros neišvengiamai artėja prie skyrybų. Nesugebėdamos savarankiškai išspręsti savo kartais rimtų, kartais absurdiškų ar komiškų problemų, jos keliauja į mistiškąją varpo piramidę, pas nūnai madingą baltų žynį. Po ilgos ir komplikuotos kelionės, pasiekus žynį, atliekamas paslaptingas ir magiškas ritualas, kuris priartina poras prie stebuklingo visų problemų sprendimo. Tačiau viskas, net ir pačiam žyniui, pakrypsta labai netikėta linkme…

Aktoriai 

 Algirdas Latėnas,
 Darius Gumauskas,
 Daiva Jovaišienė,
 Mindaugas Lungis,
 Judita Zareckaitė,
 Algis Ramanauskas-Greitai

Kūrybinė grupė 
 Režisierius – Kęstutis Gudavičius 
 Scenarijus – Mantas Gimžauskas, Kęstutis Gudavičius
 Prodiuseris – Ksenija Koženkova,
 Operatorius – Vilius Mačiulskis

Šaltiniai

Nuorodos 
 Apie filmą Kinas.info svetainėje

2006 filmai
Lietuvos filmai
Komedijos
Veiksmo filmai
Magiškasis realizmas